KOMENTE TË PËRGJITHSHME

Mbi raportin e monitorimit të Ministrisë së Bujqësisë dhe Zhvillimit Rural
për 8 mujorin e vitit 2023
1. Karakteristikat kryesore të shpenzimeve.

Ministria e Bujqësisë dhe Zhvillimit Rural, për vitin 2023, administroi dhe menaxhoi fondet publike sipas shtatë programeve, konkretisht:

1. Programi “Planifikim, Menaxhim dhe Administrim”;
2. Programi “Siguria Ushqimore dhe Mbrojtja e Konsumatorit”;
3. Programi “Infrastruktura e Kullimit dhe Ujitjes”;
4. Programi “Zhvillimi Rural duke Mbështetur Prodhimin Bujqësor, Blegtoral, Agroindustrial dhe Marketingun”;
5. Programi “Këshillimi dhe Informacioni Bujqësor”;
6. Programi “Menaxhimi i Qëndrueshëm i Tokës Bujqësore”;
7. Programi “Mbështetja për Peshkimin”;
Në fund të 8 mujorit të vitit 2023 në lidhje me realizimin e shpenzimeve të buxhetit, krahasuar me planin me ndryshime, paraqitet si më poshtë:

	Kod. Prog
	Programi
	% e Realizimit/Buxh. Rishikuar

	01110
	Planifikimi, Menaxhimi dhe Administrimi
	65

	04220
	Siguria ushqimore dhe mbrojtja e konsumatorit
	53

	04230
	Mbështetje për Peshkimin
	50

	04240
	Menaxhimi i infrastrukturës se kullimit dhe ujitjes
	44

	04250
	Zhvillimi Rural duke mbësht. Prodh. Bujq, Blek, Agroind dhe Market.
	46

	04860
	Këshillimi dhe Informacioni Bujqësor
	58

	05470
	Menaxhimi qëndrueshëm i tokës bujqësore
	32

	
	TOTALI
	48


Ministria e Bujqësisë dhe Zhvillimit Rural përgjatë 8 mujorit të vitit 2023 ka pasur një realizim të mirë prej 48% Konkretisht sipas programeve % e realizimit paraqitet: Programi “Planifikim menaxhim administrimi” në masën 65%, programi “Siguria ushqimore dhe mbrojtja e konsumatorit” në masën 53%, programi “Mbështetje për Peshkimin” në masën 50%, programi “Menaxhimi i infrastrukturës se kullimit dhe ujitjes” në masën 44%, programi “Zhvillimi Rural duke mbësht. Prodh. Bujq, Blek, Agroind dhe Market” në masën 46%, programi “Këshillimi dhe Informacioni Bujqësor” në masën 58%, ndërsa programi “Menaxhimi qëndrueshëm i tokës bujqësore” ka realizim për periudhën 32%, pasi programi është miratuar me datë 12.04.2023.
Të dhënat në lekë sipas programeve, në fund të 8 mujorit të vitit 2023 paraqitet e tillë:
	Kod. Prog
	Programi
	Plani i rishikuar
	Shpenzimet faktike 8 mujore

	01110
	Planifikimi, Menaxhimi dhe Administrimi
	421,400,000
	273,379,058

	04220
	Siguria ushqimore dhe mbrojtja e konsumatorit
	2,271,598,000
	1,191,514,243

	04230
	Mbështetje për Peshkimin
	422,973,000
	211,166,764

	04240
	Menaxhimi i infrastrukturës se kullimit dhe ujitjes
	2,109,440,000
	926,707,655

	04250
	Zhvillimi Rural duke mbësht. Prodh. Bujq, Blek, Agroind dhe Market.
	8,790,721,000
	4,069,555,641

	04860
	Këshillimi dhe Informacioni Bujqësor
	584,510,000
	340,273,353

	05470
	Menaxhimi qëndrueshëm i tokës bujqësore
	25,000,000
	8,050,109

	
	TOTALI
	14,625,642,000
	7,020,646,823


Lidhur me shpenzimet faktike të Ministrisë se Bujqësisë dhe Zhvillimit Rural, vëmë re se pjesa me e madhe e fondeve të akorduara është në programin “Zhvillimi Rural duke mbësht. Prodh. Bujq, Blek, Agroind dhe Market” me 58% të fondeve të realizuara, e ndjekur prej  “Siguria ushqimore dhe mbrojtja e konsumatorit”, me 17%.

Më konkretisht, struktura e shpenzimeve për çdo program kundrejt totalit, sipas planit me ndryshime dhe realizimit faktik të 8 mujorit të vitit 2023, paraqitet sipas pasqyrës së mëposhtme:
	
	Struktura për programet
	Buxheti Fillestar
	Buxheti me ndryshime
	Fakti 8M2023

	Kod. Prog
	Programi
	
	
	

	01110
	Planifikimi, Menaxhimi dhe Administrimi
	3
	3
	4

	04220
	Siguria ushqimore dhe mbrojtja e konsumatorit
	15
	16
	17

	04230
	Mbështetje për Peshkimin
	3
	3
	3

	04240
	Menaxhimi i infrastrukturës se kullimit dhe ujitjes
	15
	14
	13

	04250
	Zhvillimi Rural duke mbësht. Prodh. Bujq, Blek, Agroind dhe Market.
	61
	60
	58

	04860
	Këshillimi dhe Informacioni Bujqësor
	3
	4
	5

	05470
	Menaxhimi qëndrueshëm i tokës bujqësore
	0
	0
	0

	
	TOTALI
	100.0
	100.0
	100.0


2. Performanca dhe statusi i produkteve kryesore 
Në programin “Planifikim, Menaxhim dhe Administrim”, janë parashikuar 6 produkte. Janë realizuar dhe miratuar 135 akte ligjore dhe nënligjore, fondet e planifikuara për këtë produkt për periudhën janë realizuar në masën 75%; janë realizuar 188 trajnime për 8 mujorin e vitit 2023 nga 163 trajnime të planifikuara që priten të zhvillohen; janë audituar 12 institucione varësie nga 16 të planifikuara dhe janë kryer 13 pagesa për kuotat ndërkombëtare. Kurse në lidhje me shpenzimet kapitale, janë planifikuar të realizohen në 4 mujorin e fundit te vitit 2023. 
Në programin “Siguria ushqimore dhe mbrojtja e konsumatorit”, për 8 mujorin e vitit 2023 u realizuan aktivitetet mbi masat profilaktike veterinare fitosanitare, programi i monitorimit të mbetjeve në kafshët e gjalla dhe produktet me origjinë prej tyre, monitorimi i ujërave e molusqeve bivalve, identifikimi i kafshëve dhe hedhja e të dhënave në sistemin e informacionit blegtoral dhe veterinar Ruda, luftimi i parazitëve në bujqësi dhe mbështetja e të gjithë aktiviteteve të DB-së dhe AKU-së, konkretisht: janë vaksinuar 290,234 krerë për periudhën Janar – Gusht 2023, janë kryer 43,033 kontrolle në fermat e kafshëve të gjalla, farmacitë veterinare dhe depot farmaceutike; janë realizuar 10,587 analiza nga ISUV në kuadër të monitorimit të mbetjeve në kafshët e gjalla dhe molusqet bivale; janë realizuar në të gjithë territorin e vendit deri në fund të muajit Gusht 68,227 inspektime në fushën e sigurisë ushqimore; Autoritetit Kombëtar Veterinar dhe Mbrojtjes të Bimëve, me fokus shëndetin dhe mirëqenien e kafshëve dhe shëndetin e bimëve ka kryer 201 inspektime në terren. 
Në programin “Mbështetje për Peshkimin”, Politika në fushën e peshkimit synon përmirësimin e kuadrit ligjor duke e përshtatur atë me legjislacionin e BE-së, të reduktojë varfërinë dhe të përmirësojë cilësinë e jetës në komunitetet e zonave bregdetare të Shqipërisë, përmes rritjes së volumit të prodhimit, nëpërmjet forcimit të konkurrencës dhe luftës ndaj informalitetit. Ndër produktet me realizim faktik të lartë për 8 mujorin e vitit 2023 në këtë program mund të përmendim: Menaxhimi i porteve Shëngjin, Vlorë, Sarandë e Durrës dhe të tre ekonomive Zvezdë, Lin e Butrint; Janë kryer 760 kontrolle e inspektime në zbatim të Ligjit të Peshkimit Nr. 64/2012 dhe të Rregulloreve përkatëse për një shfrytëzim sa më të mirë të burimeve peshkore. Për krijimin e një tregu funksional të shitjes me shumicë të peshkimit dhe ngritjen e sistemit të informimit për tregtimin e peshkut ka përfunduar tregu në Shëngjin ndërsa është me proces tregu i Vlorës.
Në programin “Menaxhimi i infrastrukturës së kullimit dhe ujitjes”, janë realizuar disa produkte përgjatë 8 mujorit të vitit 2023: janë punuar rreth 45 000 hektar sipërfaqe kulluese me rrjetin kryesor të pastruar; Rreth 30 000 hektar sipërfaqe ujitëse me rrjet kryesor ujitës të mirëmbajtur; Mirëmbajtje për funksionimin normal të 27 hidroforëve për kullimin e rreth 70 000 hektarëve; Në lidhje me projektet e investimeve për rehabilitimin e infrastrukturës së ujitjes, janë financuar aktualisht 22 objekte, 12 prej tyre janë në vazhdim, ndërsa 5 objekte janë në fazën e vlerësimit të ofertave.
Në programin “Zhvillimi Rural duke Mbështetur Prodhimin Bujqësor, Blegtoral, Agroindustrial dhe Marketingun”, përgjatë 8 mujorit të vitit 2023 janë realizuar disa produkte dhe projekte. Miratimi i bazës ligjore për masat mbështetëse të Programit të Bujqësisë dhe Zhvillimit Rural për vitin 2023, VKM “Për përcaktimin e kritereve bazë, të sektorëve që do të mbështeten dhe të masës së përfitimit nga fondi i programit për bujqësinë dhe zhvillimin rural, për vitin 2023” si dhe udhëzimi me bashkë firmosje midis MBZHR dhe MFE “Për kriteret procedurat dhe mënyrën e administrimit te fondit te programit për bujqësinë dhe zhvillimin rural”, me kërkesë të MBZHR-së. Kanë aplikuar gjithsej 13,966 aplikant në skemën kombëtare dhe 54,691 në skemën e mbështetjes për naftë për bujqësinë. Për periudhën e 8 mujorit të vitit 2023, nuk ka filluar disbursimi i fondeve për përfituesit lidhur me masat kombëtare mbështetëse, ka përfunduar procesi i vlerësimit dhe pagimit për 8,825 përfitues dhe 33,846 përfitues nga skema mbështetëse e naftës. Përfitues nga Programi IPARD II janë 74 nga të cilat 15 janë gra; Certifikimi dhe testimi i rreth 637,327 fara dhe fidanë dhe Degustimi i rreth 144 mostrave të cigareve;
Në programin “Këshillimi dhe Informacioni Bujqësor”, Realizimi i produkteve për këtë program janë planifikuar të jenë funksionale Paketa dhe karta teknologjike të prodhuara nga 5 QTTB-të, që ju vihen në dispozicion fermerëve dhe agrobizneseve dhe aplikohen prej tyre, gjatë 8 mujorit të vitit 2023 janë vënë në dispozicion 16 teknologji/paketa teknologjike me elementë të përmirësuar. Trajnimet e zhvilluara nga Qendrat e Transferimit të Teknologjive Bujqësore në bashkëpunim me Agjencitë Rajonale të Ekstensionit Bujqësor priten të realizohen gjatë 4 mujorit të tretë të 2023, janë asistuar 68 mijë aplikantë për skemat mbështetëse kombëtare dhe IPARD, si dhe janë kontaktuar dhe ofruar shërbim ekstensioni rreth 68.5 mijë fermer; Lidhur me projektet e investimit në këtë program kanë realizim sipas pritshmërive blerja e pajisjeve te zyrës dhe pajisjeve kompjuterike. 
3. Informacion mbi volumin dhe madhësinë e ndryshimit të buxhetit.

Për të 7 programet e kësaj ministrie situata në lidhje me ndryshimet në planifikim për 8 M të vitit 2023, përfshirë këtu buxhetin fillestar, dhe buxhetin me ndryshimet e ndodhura gjatë vitit, paraqitet në tabelën e mëposhtme:                                         



   
Në mijë lekë
	Programi
	Buxheti Fillestar
	Buxheti i Rishikuar
	Diferenat

	Planifikimi, Menaxhimi dhe Administrimi
	408,300,000
	421,400,000
	13,100,000

	Siguria ushqimore dhe mbrojtja e konsumatorit
	2,157,238,000
	2,271,598,000
	114,360,000

	Mbështetje për Peshkimin
	402,923,000
	422,973,000
	20,050,000

	Menaxhimi i infrastrukturës se kullimit dhe ujitjes
	2,069,600,000
	2,109,440,000
	39,840,000

	Zhvillimi Rural duke mbësht. Prodh. Bujq, Blek, Agroind dhe Market.
	8,693,771,000
	8,790,721,000
	96,950,000

	Këshillimi dhe Informacioni Bujqësor
	491,000,000
	584,510,000
	93,510,000

	Menaxhimi qëndrueshëm i tokës bujqësore
	25,000,000
	25,000,000
	0

	Totali
	14,247,832,000
	14,625,642,000
	377,810,000


Diferencat lidhen me ndryshimet si rezultat i detajimit të Fondit të veçantë prej 7.7 milionë lekë, shkresat e shtesës së fondeve për shkak të efektit të rritjes së pagave.
4. Komente 
· Konstatojmë se raporti i monitorimit për periudhën Janar – Gusht  të vitit 2023 është paraqitur në kohë dhe përmban një analizë narrative lidhur me ecurinë e realizimit të periudhës.

· Konstatojmë se nuk janë dërguar anekset sipas përcaktimeve në udhëzimin nr. 14, datë 30.05.2023 “Për procedurat standarde të monitorimit të buxhetit, për njësitë e qeverisjes qendrore”. 
· Për 8 M e vitit 2023 është paraqitur në raportin e monitorimit evidentimi i detyrimeve të prapambetura si ato të trashëguara ashtu edhe ato të krijuara rishtazi si edhe është bërë pjesë e raportit janë bërë gjithashtu edhe të dhëna për buxhetimin me bazë gjinore.
· Raporti i monitorimit për 8 M e vitit 2023 nuk është publikuar në faqen zyrtare të Ministrisë së Bujqësisë dhe Zhvillimit Rural në linkun : https://bujqesia.gov.al/monitorimi-i-buxhetit/
